10. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 63 της 31 Ιαν./5 Φεβρ. 1972 (ΦΕΚ Α΄ 22) Περί μεταφοράς των θέσεων των Γραφείων Εμπορικών Ακολούθων του Εξωτερικού εκ του καταργηθέντος Υπουργείου Εμπορίου εις το Υπουργείον Εξωτερικών. Έχοντες υπ’ όψιν: 1)Τας διατάξεις της παρ. 1/α του άρθρ. 42 του Ν.Δ. 957/1971 «περί Υπουργικού Συμβουλίου και Υπουργείων», 2)την υπ’ αριθ. 1033 από 2.12.1971 γνωμοδότησιν του Ανωτάτου Συμβουλίου Δημοσίων Υπηρεσιών και 3)την υπ’ αριθ. 729 από 16.12.1971 γνωμοδότησιν του Συμβουλίου της Επικρατείας, προτάσει του Ημετέρου Πρωθυπουργού και επί των Εξωτερικών Υπουργού και του επί της Εθνικής Οικονομίας Υπουργού, απεφασίσαμεν και διατάσσομεν: Άρθρον μόνον.-Αι υπό του άρθρ. 2 του Ν.Δ. 367/1969 προβλεπόμεναι θέσεις της Γενικής Διευθύνσεως Εμπορίου (Υπηρεσίαι Εξωτερικού) του καταργηθέντος δια του Ν.Δ. 957/1971 Υπουργείου Εμπορίου μεταφέρονται παρά τω Υπουργείω Εξωτερικών ως κάτωθι: α)11 θέσεις Εμπορικών Συμβούλων, επί βαθμώ 3ω ή 2ω. β)22 θέσεις Εμπορικών Ακολούθων, επί βαθμώ 5ω ή 4ω. γ)31 θέσεις Εμπορικών Γραμματέων, επί βαθμώ 6ω. δ)48 θέσεις Γραφέων-Δακτυλογράφων, επί βαθμώ 9ω έως 6ω. 